ประกาศคณะกรรมการกํากับตลาดทุน ที่ ทน. 41/2552 เรื่อง หลักเกณฑ์ เงื่อนไข และวิธีการขออนุญาตและการอนุญาต ให้บริษัทจัดการมีสํานักงานสาขา\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 92 วรรคสอง มาตรา 100 วรรคสอง และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ในประกาศนี้ (1) "บริษัทจัดการ" หมายความว่า บริษัทจัดการกองทุนรวม หรือบริษัทจัดการกองทุนส่วนบุคคล (2) "บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม (3) "บริษัทจัดการกองทุนส่วนบุคคล" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล (4) "กองทุน" หมายความว่า กองทุนรวมหรือกองทุนส่วนบุคคล (5) "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ประกาศนี้ไม่ใช้บังคับกับบริษัทจัดการกองทุนส่วนบุคคลที่เป็นสถาบันการเงินที่จัดตั้งขึ้นตามกฎหมายอื่น โดยการจัดตั้งสํานักงานสาขาของบริษัทดังกล่าวให้เป็นตามกฎหมายอื่นนั้น ทั้งนี้ ตามที่กําหนดไว้ในมาตรา 92 วรรคสาม ข้อ ๓ บริษัทจัดการกองทุนส่วนบุคคลที่ได้รับใบอนุญาตประกอบธุรกิจหลักทรัพย์ประเภทอื่นอยู่ด้วย หากบริษัทดังกล่าวได้รับอนุญาตจากสํานักงานให้ตั้งสาขาเต็มรูปแบบสําหรับธุรกิจหลักทรัพย์ประเภทอื่นนั้นแล้ว ให้สํานักงานอนุญาตให้สาขาเต็มรูปแบบดังกล่าวให้บริการลูกค้าสําหรับธุรกิจหลักทรัพย์ประเภทการจัดการกองทุนส่วนบุคคลด้วยข้อ ๔ บริษัทจัดการรายใดที่ประสงค์จะมีสํานักงานสาขา ให้บริษัทจัดการนั้นยื่นคําขออนุญาตต่อสํานักงานตามแบบและวิธีการที่สํานักงานกําหนด โดยสํานักงานจะอนุญาตให้บริษัทจัดการมีสํานักงานสาขาได้ต่อเมื่อเป็นไปตามหลักเกณฑ์ดังต่อไปนี้ (1) บริษัทจัดการมีฐานะการเงินที่เหมาะสม (2) บริษัทจัดการไม่มีพฤติกรรมและประวัติที่ไม่เหมาะสมต่อการขยายธุรกิจด้วยการมีสํานักงานสาขา หรือที่อาจส่งผลกระทบต่อความน่าเชื่อถือในการประกอบธุรกิจการจัดการกองทุน (3) บริษัทจัดการแสดงให้เห็นได้ว่ามีการจัดเตรียมระบบงานสําหรับสํานักงานสาขาที่ขออนุญาตอย่างเหมาะสมต่อการให้บริการลูกค้า โดยระบบงานที่เตรียมนั้นต้องสอดคล้องต่อการปฏิบัติตามหลักเกณฑ์ต่าง ๆ ตามกฎหมายว่าด้วยหลักทรัพย์และตลาดหลักทรัพย์ และสํานักงานใหญ่สามารถควบคุมดูแลระบบงานและการให้บริการของสํานักงานสาขาที่ขออนุญาตนั้นได้ข้อ ๕ ในการอนุญาตให้มีสํานักงานสาขา สํานักงานอาจกําหนดเงื่อนไขดังต่อไปนี้ให้บริษัทจัดการปฏิบัติได้ (1) ขอบเขตการดําเนินงานของสํานักงานสาขาที่อนุญาตนั้นตามความเหมาะสม (2) การดําเนินการของบริษัทจัดการเพื่อเตรียมความพร้อมหรือเพื่อให้สํานักงานตรวจความพร้อมก่อนเริ่มเปิดดําเนินการ (3) การจัดสถานที่เพื่อเป็นสํานักงานสาขาหรือบุคลากรประจําสํานักงานสาขา ทั้งนี้ เพื่อประโยชน์ของผู้ลงทุนในการติดต่อกับสํานักงานสาขาและเพื่อประโยชน์ในการที่สํานักงานจะตรวจสอบการดําเนินงานของสํานักงานสาขาให้เป็นไปตามกฎหมาย (4) เงื่อนไขก่อนหรือภายหลังการปิดสํานักงานสาขาข้อ ๖ ในการให้บริการของสํานักงานสาขา หากจะมีการมอบหมายการดําเนินการของสํานักงานสาขาให้บุคคลอื่นดําเนินการแทน จะต้องได้รับอนุญาตจากสํานักงานก่อน และสํานักงานจะอนุญาตได้ต่อเมื่อมีความจําเป็นโดยสภาพที่สํานักงานสาขาไม่อาจดําเนินการเช่นนั้นได้ด้วยตนเองหรือการมอบหมายนั้นจะทําให้การให้บริการของสํานักงานสาขามีประสิทธิภาพมากยิ่งขึ้นข้อ ๗ ในกรณีที่ปรากฏว่าการให้บริการของสํานักงานสาขาอาจก่อให้เกิดความเสียหายให้แก่ผู้ลงทุน หรือการเปิดสํานักงานสาขานั้นต่อไปอาจก่อให้เกิดความเสียหายต่อฐานะการเงินและผลการดําเนินงานของบริษัทจัดการ หรือบริษัทจัดการไม่สามารถดํารงลักษณะตามข้อ 4 ได้ ให้สํานักงานมีอํานาจสั่งปิดการให้บริการสํานักงานสาขานั้นเป็นการชั่วคราวหรือถาวรก็ได้หรือจะสั่งห้ามการมีสํานักงานสาขาเพิ่มเติมก็ได้ข้อ ๘ บริษัทจัดการรายใดที่มีการให้บริการในรูปแบบสํานักงานบริการหรือสํานักงานสาขาซึ่งได้รับอนุญาตจากสํานักงานตามประกาศดังต่อไปนี้ อยู่ก่อนวันที่ประกาศฉบับนี้มีผลใช้บังคับ ให้ถือว่าสํานักงานบริการหรือสํานักงานสาขาดังกล่าวเป็นสํานักงานสาขาที่ได้รับอนุญาตจากสํานักงานตามประกาศนี้แล้วโดยยังคงให้บริการต่อไปได้ตามขอบเขตกิจการที่กําหนดไว้ในขณะที่ได้รับอนุญาต และต้องอยู่ภายใต้บังคับแห่งประกาศนี้และประกาศสํานักงานที่เกี่ยวข้องกับประกาศนี้ (1) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 10/2540 เรื่อง หลักเกณฑ์ เงื่อนไข และวิธีการขออนุญาตและการอนุญาตมีสํานักงานบริการด้านธุรกิจจัดการลงทุน ลงวันที่ 17 กุมภาพันธ์ พ.ศ. 2540 (2) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 2/2550 เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทจัดการมีสํานักงานสาขา ลงวันที่ 22 พฤษภาคม 2550 ข้อ ๙ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ ที่ กน. 2/2550 เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทจัดการมีสํานักงานสาขา ลงวันที่ 22 พฤษภาคม พ.ศ. 2550 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๑๐ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กน. 2/2550 เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทจัดการมีสํานักงานสาขา ลงวันที่ 22 พฤษภาคม พ.ศ. 2550 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๑๑ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ. 2552 (นายวิจิตร สุพินิจ)ประธานกรรมการคณะกรรมการกํากับหลักทรัพย์และตลาดหลักทรัพย์หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เนื่องจากพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กําหนดให้การออกหลักเกณฑ์เกี่ยวกับการขออนุญาตและการอนุญาตให้บริษัทจัดการมีสํานักงานสาขา เป็นอํานาจของคณะกรรมการกํากับตลาดทุน จึงเห็นควรออกประกาศเพื่อทดแทนประกาศคณะกรรมการกํากับหลักทรัพย์และตลาดหลักทรัพย์ ที่ กน. 2/2550 เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทจัดการมีสํานักงานสาขา ลงวันที่ 22 พฤษภาคม พ.ศ. 2550 จึงจําเป็นต้องออกประกาศนี้